**Aiškinamasis raštas**

**PRIE SPRENDIMO PROJEKTO** „**DĖL KLAIPĖDOS MIESTO SAVIVALDYBĖS PAPLŪDIMIŲ IR JŲ MAUDYKLŲ ĮRENGIMO, NAUDOJIMO IR ELGESIO JUOSE TAISYKLIŲ PATVIRTINIMO“**

**1. Sprendimo projekto esmė, tikslai ir uždaviniai.**

Šiuo sprendimu siekiama pripažinti netekusiu galios Klaipėdos miesto savivaldybės tarybos 2018 m. balandžio 26 d. sprendimą Nr. T2-92 „Dėl Klaipėdos miesto savivaldybės paplūdimių ir jų maudyklų įrengimo, naudojimo ir elgesio juose taisyklių patvirtinimo“.

**2. Projekto rengimo priežastys ir kuo remiantis parengtas sprendimo projektas.**

Lietuvos Respublikos vietos savivaldos įstatymo 18 str. 1 dalis numato, jog Savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba.

Lietuvos Respublikos sveikatos apsaugos ministro 2019-07-24 įsakymu Nr. V-925 pakeista Lietuvos higienos norma HN 92:2018 „Paplūdimiai ir jų maudyklų vandens kokybė“, patvirtinta Lietuvos Respublikos sveikatos apsaugos ministro 2018 m. sausio 23 d. įsakymu Nr. V‑76 „Dėl Lietuvos Respublikos sveikatos apsaugos ministro 2007 m. gruodžio 21 d. įsakymo Nr. V-1055 „Dėl Lietuvos higienos normos HN 92:2007 „Paplūdimiai ir jų maudyklų vandens kokybė“ patvirtinimo“ pakeitimo“

Atsisakyta nuostatų, kurios įpareigoja savivaldybių institucijas tvirtinti paplūdimių ir jų maudyklų įrengimo, naudojimo ir elgesio juose tvarką.

**3. Kokių rezultatų laukiama.**

3.1. nebesant teisinio pagrindo, bus panaikintos Klaipėdos miesto savivaldybės paplūdimių ir jų maudyklų įrengimo, naudojimo ir elgesio juose taisyklės.

3.2 paplūdimių įrengimo tvarką reglamentuoja Lietuvos Respublikos sveikatos ministro higienos norma „Paplūdimiai ir jų maudyklų vandens kokybė“.

3.3. tvirtinamos Saugaus elgesio Klaipėdos miesto savivaldybės paviršinių vandens telkinių vandenyje ir ant paviršinių vandens telkinių ledo taisyklės reglamentuos poilsiautojų elgesį paplūdimiuose, bei bus nustatyta aiški institucijų kompetencija, susijusi su skęstančiųjų gelbėjimo darbų organizavimu paplūdimyje.

**4. Sprendimo projekto rengimo metu gauti specialistų vertinimai.**

Geri.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Papildomų lėšų nereikės.

Miesto tvarkymo skyriaus vedėja Irena Šakalienė

.